
1     OPĆE ODREDBE
[bookmark: _Toc214615361]Pojmovi i kratice
LAG natječaj za dodjelu potpore projektima u okviru Intervencije 2.2. Jačanje zaštite okoliša i unaprjeđenje održivog korištenja prirodne i kulturne baštine (u daljnjem tekstu: Intervencija 2.2) raspisan je sukladno Pravilniku o postupku odabira projekta LAG-a Međimurski doli i bregi (u daljnjem tekstu: Pravilnik LAG-a), Pravilniku o provedbi lokalnih razvojnih strategija unutar intervencije 77.06. Potpora LEADER (CLLD) pristupu iz Strateškog plana zajedničke poljoprivredne politike Republike Hrvatske 2023. - 2027., NN br. 113/24, 79/25, (u daljnjem tekstu: Pravilnik o provedbi LRS) i Ugovoru o sufinanciranju provedbe LRS unutar Strateškog plana ZPP, KLASA: 950-05/23-77-06/0013, URBROJ: 343-1603/01-23-005, potpisanog između Agencije za plaćanja i LAG-a Međimurski doli i bregi dana 13.12.2023. godine.


Pojmovi u okviru ovog Natječaja imaju sljedeće značenje: 

	PROJEKT

	Projekt je projektna aktivnost ili skup projektnih aktivnosti, koje izravno doprinose ostvarenju cilja projekta i predstavljaju cjelokupnu i sveobuhvatnu cjelinu, a sastoje se od prihvatljivih i, ako je primjenjivo, neprihvatljivih troškova te pripada određenoj LAG intervenciji; sukladno članku 3. stavku 4. Uredbe (EU) br. 2021/2115 projekt je istoznačan pojmu „operacija“

	[bookmark: _Hlk162890575]KORISNIK 
	Korisnik je svaki subjekt koji je podnio zahtjev za potporu na LAG natječaj te je odgovoran za pokretanje projekta ili za pokretanje i provedbu projekta sufinanciranog iz Strateškog plana  

	GLAVNI PARTNER

	Glavni partner je projektni partner koji nastupa u ime i za račun partnerstva kod provedbe partnerskih projekata

	PROJEKTNI PARTNER

	Projektni partner je svaki korisnik, koji sudjeluje u provedbi partnerskog projekta

	PROJEKTNA AKTIVNOST

	Projektna aktivnost predstavlja jednu ili više zadaća koje treba realizirati u definiranom vremenskom roku i pratećim resursima kako bi se ostvarili ciljevi, odnosno postigli rezultati projekta

	PARTNERSKI PROJEKT

	Partnerski projekt je projekt kojeg provode najmanje dva projektna partnera, od kojih jedan mora biti glavni partner

	SPORAZUM O PARTNERSTVU
	Sporazum o partnerstvu je sporazum sklopljen između projektnih partnera u partnerskom projektu, kojim se definira glavni partner, cilj projekta, zadaće i aktivnosti te se uređuju prava i obveze između projektnih partnera

	JAVNOPRAVNA TIJELA
	Javnopravna tijela su tijela državne uprave, druga državna tijela, tijela jedinica lokalne i područne (regionalne) samouprave, pravne osobe koje imaju javne ovlasti u skladu s posebnim zakonima

	JAVNA POTPORA
	Javna potpora je svaki oblik potpore koji potječe iz proračuna javnopravnih tijela (tijela državne uprave, drugih državnih tijela, tijela jedinica lokalne i područne (regionalne) samouprave, pravnih osoba koje imaju javne ovlasti) i proračuna Europske unije, a predstavlja bespovratna sredstva ili financijske instrumente

	INTENZITET JAVNE POTPORE
	Intenzitet javne potpore je postotni udio javne potpore u prihvatljivim troškovima projekta

	PRIHVATLJIVI TROŠKOVI
	Prihvatljivi troškovi su troškovi koji mogu biti sufinancirani bespovratnim sredstvima LAG intervencije

	NEPRIHVATLJIVI TROŠKOVI
	Neprihvatljiv troškovi su troškovi koji ne mogu biti sufinancirani bespovratnim sredstvima LAG intervencije

	ULAGANJE 
	Ulaganje je ulaganje u dugotrajnu materijalnu i nematerijalnu imovinu kojima se doprinosi postizanju jednog ili više specifičnih ciljeva utvrđenih u članku 6. stavcima 1. i 2. Uredbe (EU) br. 2021/2115

	DUGOTRAJNA NEMATERIJALNA IMOVINA
	Dugotrajna nematerijalna imovina je nemonetarna imovina bez opipljivih, tj. fizičkih obilježja, a koja se može zasebno identificirati. Oblici nematerijalne imovine su: izdaci za razvoj, patenti, licencije, franšiza, koncesije, softver, zaštitni znaci, trgovački znak ili ime, goodwill i dr.

	DUGOTRAJNA MATERIJALNA IMOVINA
	Dugotrajna materijalna imovina je imovina koju fizička ili pravna osoba posjeduje za korištenje u proizvodnji proizvoda ili isporuci roba i usluga, za iznajmljivanje drugima, u administrativne svrhe, ili za potrebe razvoja lokalne infrastrukture, a koja se očekuje koristiti dulje od jednog razdoblja. To je ona imovina koja je namijenjena za korištenje na neprekidnoj osnovi u svrhu aktivnosti te pravne ili fizičke osobe. Dugotrajna materijalna imovina obuhvaća zemljišta i šume, građevinske objekte, postrojenja i opremu, alate, pogonski inventar, namještaj, transportna sredstva, dugotrajnu biološku imovinu

	NEPRODUKTIVNA ULAGANJA
	Neproduktivna ulaganja su ona ulaganja koja ne dovode do značajnog povećanja vrijednosti ili profitabilnosti korisnika odnosno koja ne ostvaruju značajan dohodak, prihod ili dobit, ali pri tome imaju pozitivan utjecaj na primjerice: socijalnu uključivost, pomoć ranjivim skupinama, edukaciju, prijenos znanja i vještina, zapošljavanje i osposobljavanje, jačanje teritorijalnog identiteta, očuvanje kulture i baštine, sport, okoliš i klimu, podizanje kvalitete života u lokalnim zajednicama odnosno javno dostupnih temeljnih usluga i infrastrukture u ruralnim područjima i sl.

	POLJOPRIVREDNA MEHANIZACIJA 
	Poljoprivredna mehanizacija  su svi poljoprivredni pogonski i kombinirani strojevi koji služe za obavljanje poljoprivrednih radova, sakupljanje uroda poljoprivrednih kultura, utovar, istovar, prijevoz i/ili primjenu u provođenju agrotehničkih radova u poljoprivredi, uključujući sve samostalne i/ili priključne uređaje, oruđa i alate za poljoprivredne radove

	NOVA POLJOPRIVREDNA MEHANIZACIJA, VOZILA, PLOVILA, OPREMA, STROJEVI, ALATI I OSTALA MATERIJALNA IMOVINA 
	Nova poljoprivredna mehanizacija, vozila, plovila, oprema, strojevi, alati i ostala materijalna imovina je svaka poljoprivredna mehanizacija, vozila, plovila, oprema, strojevi, alati i ostala materijalna imovina koja u trenutku unosa, uvoza ili prodaje u Republici Hrvatskoj nije bila korištena, odnosno koju proizvođač ili njegov zastupnik prvi puta stavljaju na tržište

	RABLJENO MOTORNO VOZILO
	Rabljeno motorno vozilo je svako motorno vozilo koje je bilo registrirano u evidencijama motornih vozila nadležnog tijela bilo koje države i za koje je izdana propisana registarska isprava i registarske pločice

	NOVO MOTORNO VOZILO
	Novo motorno vozilo je svako motorno vozilo koje nije rabljeno motorno vozilo

	GOSPODARSKO VOZILO
	Gospodarsko vozilo je cestovno motorno vozilo, namijenjeno prijevozu robe ili putnika za vlastite potrebe korisnika u svrhu obavljanja gospodarske djelatnosti ili za druge službene svrhe, koje su predmet dodjele potpore. 

	NEPOLJOPRIVREDNE AKTIVNOSTI
	Nepoljoprivredne aktivnosti su aktivnosti koje se odnose na nepoljoprivredne djelatnosti u kojima, ako je riječ o proizvodu, izlazni proizvod mora biti proizvod koji nije obuhvaćen Prilogom I. Ugovora

	PODUZEĆE

	Poduzeće je svaki subjekt koji se bavi gospodarskom djelatnošću, bez obzira na njegov pravni oblik, kako je definirano u članku 1. Priloga I. Uredbe Komisije (EU) br. 2022/2472. To posebno obuhvaća samozaposlene osobe i obiteljska poduzeća koji se bave obrtom ili drugim djelatnostima te partnerstva ili udruženja koja se redovito bave gospodarskom djelatnošću.

	MIKRO, MALA I SREDNJA PODUZEĆA (MSP) 
	Mikro, mala i srednja poduzeća (MSP) su poduzeća koja ispunjavaju kriterije iz članka 2. Priloga I. Uredbe Komisije (EU) br. 2022/2472

	POVEZANO PODUZEĆE
	Povezano poduzeće je poduzeće definirano člankom 3. stavkom 3. Priloga I. Uredbe Komisije (EU) br. 2022/2472

	PARTNERSKO PODUZEĆE
	Partnersko poduzeće je poduzeće definirano člankom 3. stavkom 2. Priloga I. Uredbe Komisije (EU) br. 2022/2472

	PRILOG I. UGOVORU
	[bookmark: _Hlk161998396]Prilog I. Ugovoru o Europskoj uniji odnosno popis iz članka 38. Ugovora o funkcioniranju Europske unije (SL C 202 (2016)) na kojemu se nalaze poljoprivredni proizvodi, osim proizvoda ribarstva kao i proizvodnje pamuka i kulture kratkih ophodnji

	NEPRAVILNOST
	Nepravilnost je povreda odredaba prava Zajednice koja proizlazi iz učinjene ili propuštene radnje od strane gospodarskog subjekta, a što je dovelo ili je moglo dovesti u pitanje opći proračun Zajednica ili proračune kojima Zajednice upravljaju, bilo smanjenjem ili gubitkom prihoda iz vlastitih sredstava prikupljenih izravno u ime Zajednica, ili neopravdanim izdacima u smislu članka 1. stavka 2. Uredbe (EZ, Euratom) br. 2988/95 od 18. prosinca 1995. o zaštiti financijskih interesa Europskih zajednica (SL L 312, 23.12.1995.)

	SUMNJA NA PRIJEVARU
	Sumnja na prijevaru je nepravilnost koja je razlog za pokretanje postupaka na nacionalnoj razini kako bi se utvrdilo postojanje postupanja s namjerom, osobito prijevare, iz članaka 3. i 4. Direktive (EU) 2017/1371 Europskog parlamenta i Vijeća od 5. srpnja 2017. o suzbijanju prijevara počinjenih protiv financijskih interesa Unije kaznenopravnim sredstvima (SL L 198, 28.7.2017.)

	DRŽAVNA POTPORA
	Državna potpora je stvarni i potencijalni rashod ili umanjeni prihod države dodijeljen od davatelja državne potpore u bilo kojem obliku koji narušava ili prijeti narušavanjem tržišnog natjecanja stavljajući u povoljniji položaj određenog poduzetnika ili proizvodnju određene robe i/ili usluge utoliko što utječe na trgovinu između država članica Europske unije, u skladu sa člankom 107. Ugovora o funkcioniranju Europske unije

	DOPUNA
	Dopuna je naknadno dostavljanje dokumentacije ili dijela dokumentacije na zahtjev LAG-a

	OBRAZLOŽENJE 
	Obrazloženje je naknadno dostavljanje informacija, pojašnjenje određene nejasnoće ili neusklađenosti u navodima/dokumentima/izračunima te ispravak neusklađenih navoda i/ili neispravnih izračuna na zahtjev LAG-a

	VIŠA SILA I IZVANREDNA OKOLNOST
	Viša sila i izvanredna okolnost su pojmovi definirani u članku 3. Uredbe (EU) br. 2021/2116

	AGRONET
	AGRONET je zaštićena mrežna aplikacija koja je između ostalog namijenjena i korisnicima potpora iz Europskog poljoprivrednog fonda za ruralni razvoj (u daljnjem tekstu: EPFRR) za upis u Evidenciju korisnika potpora u ruralnom razvoju i ribarstvu, elektroničko popunjavanje EPFRR zahtjeva za potporu/promjenu/isplatu/odustajanje te preuzimanje EPFRR odluka/pisama/izmjena odluka/potvrda/obavijesti/rješenja, povezanih uz EPFRR

	CLLD
	CLLD (eng. Community Led Local Development – lokalni razvoj pod vodstvom zajednice) je mehanizam za uključivanje partnera na lokalnoj razini, uključujući i predstavnike civilnog društva i lokalne gospodarske dionike, u izradu i provedbu integrirane lokalne razvojne strategije koja pomaže njihovom području u prijelazu k održivoj budućnosti.

	CILJANI KORISNICI
	Ciljani korisnici su organizacije ili pojedinci na koje projekt neposredno utječe i koji su, na neki način, izravno uključeni u provedbene aktivnosti projekta.

	EPFRR
	EPFRR je kratica za Europski poljoprivredi fond za ruralni razvoj.

	SP ZPP
	SP ZPP je kratica za Strateški plan Zajedničke poljoprivredne politike Republike Hrvatske 2023.-2027.

	ZPP
	ZPP je kratica za Zajedničku poljoprivredu politiku.

	JL(R)S
	JL(R)S je kratica za jedinicu/jedinice lokalne i regionalne samouprave.

	LAG INTERVENCIJA
	LAG intervencija je instrument potpore sa skupom uvjeta prihvatljivosti i koju LAG navodi u LRS, a provodi se putem LAG natječaja.

	LAG NATJEČAJ
	LAG natječaj je natječaj kojeg objavljuje i provodi LAG za pojedinu LAG intervenciju.

	LEADER
	LEADER (franc. Liaison Entre Actions de Développement de l’Economie Rurale – veze među aktivnostima za razvoj ruralnog gospodarstva) je mehanizam provedbe mjera politike ruralnog razvoja Europske unije, a temelji se na realizaciji lokalnih razvojnih strategija kojima upravljaju lokalne akcijske grupe.



Ako nisu drugačije propisani ovim Natječajem, na pojmove ili izraze koji se koriste u okviru postupka odabira projekata na odgovarajući način se primjenjuju njihovo značenje propisano mjerodavnim europskim i nacionalnim propisima.





[bookmark: _Toc472787054][bookmark: _Toc472850739][bookmark: _Toc472850779][bookmark: _Toc472852911][bookmark: _Toc214615362]Predmet Natječaja
Predmet: 
Svrha ove intervencije je doprinos rješavanju ključnih potreba područja LAG-a koje se odnose na zaštitu okoliša te očuvanje i održivo korištenje prirodne i kulturne baštine, čime se izravno doprinosi poboljšanju kvalitete života stanovnika.
Očuvan okoliš i baština predstavljaju temelj gospodarskog razvoja područja, osobito u kontekstu poljoprivrede i ruralnog turizma. Područje LAG-a odlikuje se visoko vrijednom kulturnom i prirodnom baštinom, prepoznatom na nacionalnoj i međunarodnoj razini. Potpora će kroz ovu intervenciju biti usmjerena na ulaganja u revitalizaciju, interpretaciju i jačanje prepoznatljivosti prirodne i kulturne baštine, s naglaskom na razvoj održive i atraktivne turističke destinacije. Kulturna i prirodna baština, uz jačanje zaštite okoliša, povezat će se s aktivnostima organizacija civilnog društva i drugih relevantnih razvojnih dionika, čime se doprinosi očuvanju radnih mjesta i povećanju kvalitete života u zajednici.
[bookmark: _Hlk161050064]
Potpora se dodjeljuje projektima koji, u skladu s intervencijom INT 2.2 Lokalne razvojne strategije, doprinose:
· očuvanju okoliša, prirodnih vrijednosti i ruralnog krajolika,
· održivom korištenju i promociji lokalnih resursa,
· razvoju kulturnih, edukativnih, društvenih i turističkih sadržaja,
· jačanju kapaciteta lokalnih dionika i aktivnom uključivanju zajednice,
· jačanju identiteta područja i suradnji među lokalnim organizacijama.
[bookmark: _GoBack]U okviru Natječaja podupiru se različite vrste aktivnosti i manjih ulaganja, uključujući opremanje, manje infrastrukturne zahvate, edukacijsko-informativne programe, interpretacijske i kulturne sadržaje te druge aktivnosti usklađene s ciljevima intervencije INT 2.2.
Ukupno raspoloživa sredstva iznose 360.173,30 EUR, od čega su planirana sredstva po skupinama prijavitelja:
A1) Javni prijavitelji - turističke zajednice, javne ustanove za zaštitu prirode: 95.000,00 EUR
A2) Javni prijavitelji - osnovne škole, dječji vrtići: 45.000,00 EUR
B1) Udruge od županijskog/regionalnog značaja i socijalne zadruge neprofitnog karaktera: 70.000,00 EUR
B2) Lokalne udruge: 150.173,30 EUR
Raspodjela sredstava može se prilagoditi broju zaprimljenih i prihvatljivih prijava unutar pojedine skupine, uz zadržavanje ukupnog iznosa raspoloživih sredstava Natječaja.
Ciljevi i pokazatelji LAG Natječaja:  
Kako bi projekt bio prihvatljiv za financiranje putem ovog LAG Natječaja mora biti usklađen sa Specifičnim ciljem 8 iz Strateškog plana Zajedničke poljoprivredne politike za razdoblje 2023. – 2027. „Promicanje zapošljavanja, rasta, rodne ravnopravnosti, uključujući sudjelovanje žena u poljoprivredi, socijalne uključenosti i lokalnog razvoja u ruralnim područjima, uključujući kružno biogospodarstvo i održivo šumarstvo“.

Također, projekt mora biti usklađen sa općim i specifičnim ciljem Lokalne razvojne strategije LAG-a Međimurski doli i bregi:

Opći cilj LRS: „Integrativan razvoj područja LAG-a“
	Intervencija doprinosi Općem cilju (OC) LRS: Integrativan razvoj područja LAG-a jer se revitalizacijom, valorizacijom, očuvanjem i održivim korištenjem baštine područja putem zelene i digitalne tranzicije te suradnje i umrežavanja ljudskih potencijala doprinosi općem socioekonomskom razvoju što izravno doprinosi povećanju prepoznatljivosti područja te razvoju žive i otporne lokalne zajednice.

Specifični cilj LRS: SC 2 LRS „Povećanje kvalitete života i očuvanje resursa u lokalnim zajednicama“
Intervencija izravno doprinosi Specifičnom cilju 2 LRS: Povećanje kvalitete života i očuvanje resursa u lokalnim zajednicama jer je očuvanje okoliša i baštine te jačanje kapaciteta dionika kao i prijenos znanja i vještina osnovni preduvjet za povećanje kvalitete života lokalne zajednice te izravno jača identitet područja čime se postiže dodana vrijednost LEADER-a.

Pokazatelji za navedeno su:
R.40 Pametna tranzicija ruralnog gospodarstva
	Mjerna jedinica je broj projekata kojima se doprinosi Pametnim selima
R.42 Promicanje socijalne uključenosti 
Mjerna jedinica je broj osoba obuhvaćenih projektima za koje je dodijeljena potpora

Doprinos dodanoj vrijednosti LEADER-a 
U okviru ovog LAG Natječaja, uz doprinos inovativnosti odnosno inovativnim značajkama u lokalnom kontekstu, planira se doprinos projekata slijedećim elementima koji doprinose dodanoj vrijednosti LEADER-a:
-	socijalnom (društvenom) kapitalu, putem  projektnih aktivnosti koje se odnose na socijalnu (društvenu) interakciju stanovnika, jačanje kapaciteta lokalnih razvojnih dionika, očuvanje kulturnih (tradicijskih) vrijednosti područja, te na jačanje zajedničkog identiteta/prepoznatljivosti područja
-	lokalnom upravljanju putem broja projekata i broja novih korisnika koji do sada nisu provodili projekte financirane iz LEADER-a te putem projektnih aktivnosti koje se odnose na  promotivne aktivnosti i medijske objave o projektima
-	rezultatima i učincima politike, putem inovativnih projekata, partnerskih projekata, putem aktivnosti jačanja kapaciteta dionika o političkim strategijama EU-a (Zeleni plan, digitalna tranzicija i sl.), potpori izvrsnosti, jačanju razmjene znanja i vještina lokalnih razvojnih dionika te razvoju socijalnih (društvenih) inovacija, potpori izvrsnosti te jačanju volontiranja.
[bookmark: _Hlk196725643]
Važno: Doprinos dodanoj vrijednosti LEADER-a sadržan je u načelima kriterija odabira projekta, a obrazlaže se putem Prijavnog obrasca Zahtjeva za potporu (Obrazac 1).


Koncept Pametnih sela
Potporom projektima koji doprinose dodanoj vrijednosti LEADER-a ujedno se postiže doprinos provedbi koncepta „Pametnih sela“ u okviru provedbe intervencije 77.06 SP ZPP-a i to putem potpore projektima koji se odnose na:
1. inovativna i pametna rješenja u selima (inovativnost na LAG razini),
2. digitalizaciju u društvenim aktivnostima u selima (aktivnosti/ulaganja u digitalizaciju u javnoj infrastrukturi i uslugama te drugim društvenim aktivnostima za stanovništvo i opću javnost; uključujući aktivnosti stjecanja znanja i vještina za digitalnu tranziciju)
3. doprinos okolišnim ciljevima i ublažavanje klimatskih promjena u selima (ulaganja/aktivnosti kojima se doprinosi zaštiti okoliša i otpornosti na klimatske promjene, uključujući jačanje svijesti i razvoj znanja i vještina za zelenu tranziciju)

Važno: Doprinos konceptu Pametnih sela sadržan je u načelima kriterija odabira projekta, a obrazlaže se putem Prijavnog obrasca Zahtjeva za potporu (Obrazac 1).

Osnovni elementi inovativnosti odnosno inovativnih značajki u lokalnom kontekstu (sukladno članku 31. stavku 2. (d) Uredbe (EU) br. 2021/1060.) temelje se na:
• projektnim partnerstvima koja donose međusektorsku ili sektorsku suradnju različitih dionika u iznalaženju rješenja za razvojne potrebe područja LAG-a (partnerski projekti);
• društvenim (socijalnim) inovacijama koje dovode do novih proizvoda i usluga kojima se rješavaju potrebe područja LAG-a, poput:
− novih metoda i pristupa prijenosu znanja iz područja promicanja poduzetništva i poduzetničke kulture, uključujući društveno poduzetništvo te partnerstva
− inovativnih pristupa i modernih, zelenih, praksi u području zaštite okoliša i prirode kao i implementacije aktivnosti biogospodarstva (bioekonomije)
− novih metoda i pristupa prijenosu znanja u području inovativne proizvodnje lokalne hrane i drugih lokalnih proizvoda, zelenih i digitalnih tehnologija, drugih aktivnosti područja, te u razvoju turizma
− društvenih inovacija koje razvijaju nove oblike i načine inkluzije osjetljivih skupina društva
− tehnoloških i ne-tehnoloških inovacija usmjerenih na nove tehnologije i metode koje omogućuju povećanje otpornosti na klimatske promjene, digitalizaciju i zelenu tranziciju.

Obuhvat LAG područja (JLS):
i. Općine: Belica, Dekanovec, Domašinec, Gornji Mihaljevec, Mala Subotica, Nedelišće, Podturen, Pribislavec, Selnica, Strahoninec, Sveti Juraj na Bregu, Sveti Martin na Muri, Šenkovec, Štrigova i Vratišinec 
i. Gradovi: Čakovec i Mursko Središće




VAŽNO:
[bookmark: _Hlk185496061]Sva pravila nakon postupka odabira projekta, a koja se tiču postupka dodjele sredstava i provedbe projekta navedena su u Pravilniku o provedbi lokalnih razvojnih strategija unutar intervencije 77.06. „Potpora LEADER (CLLD) pristupu iz Strateškog plana zajedničke poljoprivredne politike Republike Hrvatske 2023. - 2027. (NN br. 113/2024, 79/25; u daljnjem tekstu: Pravilnik) kojeg možete preuzeti u prilogu LAG natječaja.

Partnerski projekti
U slučaju partnerskih projekata, svi zahtjevi za korisnike propisani ovim Natječajem, odnose se na sve projektne partnere u partnerskom projektu.  













POSTUPCI NABAVE 

Postupci nabave mogu započeti nakon objave ovog Natječaja, ali ne smiju biti zaključeni prije podnošenja zahtjeva za potporu na ovaj Natječaj, osim kupnje zemljišta i objekata, općih troškova u svrhu pripreme i provedbe projekta, koji mogu biti zaključeni prije podnošenja zahtjeva za potporu na ovaj Natječaj, ali ne prije 1. siječnja 2023. godine. 
Pod zaključenim postupkom nabave smatra se zakonski obvezujuća obveza za naručivanje usluga ili bilo koja druga obveza koja takvu radnju čini neopozivom (kao što je potpis ugovora, izdavanje narudžbenice, izvršnost odluke o odabiru u postupcima javne nabave).  

Prilikom provođenje postupaka nabave vodite računa o maksimalnim iznosima troškova koji su navedeni u Prilogu 6. ovoga Natječaja.

Sukladno gore navedenom, korisnik prilikom podnošenja zahtjeva za potporu na ovaj Natječaj, NIJE OBVEZAN provesti postupak nabave, neovisno o tome radi li se o obvezniku javne nabave, ili neobvezniku javne nabave.


Sva pravila provođenja javne nabave navedena su u prilozima Pravilnika o provedbi lokalnih razvojnih strategija unutar intervencije 77.06. „Potpora LEADER (CLLD) pristupu iz Strateškog plana zajedničke poljoprivredne politike Republike Hrvatske 2023. - 2027. (NN br. 113/2024, 79/25) koje možete preuzeti u prilogu LAG natječaja.

[bookmark: _Toc214615363][bookmark: _Hlk213938807]Iznosi i intenziteti javne potpore
Iznosi javne potpore

A) Skupina prijavitelja A: Javni prijavitelji
· Najniži iznos javne potpore po projektu: 3.000,00 EUR
· Najviši iznos javne potpore po projektu:
A1  Turističke zajednice i javne ustanove za zaštitu prirode
najviši iznos: 20.000,00 EUR
A2  Osnovne škole
najviši iznos: 10.000,00 EUR
A2  Dječji vrtić
najviši iznos: 5.000,00 EUR

B1) Skupina prijavitelja B1: Udruge od županijskog/regionalnog značaja i socijalne zadruge neprofitnog karaktera
· Najniži iznos javne potpore po projektu: 3.000,00 EUR 
· Najviši iznos javne potpore po projektu: 10.000,00 EUR

B2) Skupina prijavitelja B2: Lokalne udruge
· Najniži iznos javne potpore po projektu: 3.000,00 EUR
· Najviši iznos javne potpore po projektu: 7.500,00 EUR

Partnerski projekti
Nositelj projekta mora biti udruga iz skupine B1 ili B2.
Partneri mogu biti:
· pravne osobe javnog prava (turističke zajednice, javne ustanove za zaštitu prirode, osnovne škole, vrtići)
· pravne osobe privatnog prava neprofitnog karaktera (udruge, socijalne zadruge)
Iznosi:
· Najniži iznos potpore: 8.000 EUR
· Najviši iznos potpore: 15.000 EUR
Pravila raspodjele:
· Sredstva se raspodjeljuju između nositelja i partnera prema aktivnostima.
· Svi partneri moraju imati prihvatljive aktivnosti i prihvatljive troškove.
Ograničenje sudjelovanja:
Svaki prijavitelj može sudjelovati u samo jednom projektu u okviru Natječaja, bilo kao nositelj ili kao partner.

Intenzitet javne potpore
Intenzitet potpore po projektu može iznositi do 65% od ukupnih prihvatljivih troškova projekta, a iznimno se može povećati u sljedećim slučajevima:
· najviše 100% za neproduktivna ulaganja kako su definirana ovim Natječajem 

Neproduktivna ulaganja su ona ulaganja koja ne dovode do značajnog povećanja vrijednosti ili profitabilnosti korisnika odnosno koja ne ostvaruju značajan dohodak, prihod ili dobit, ali pri tome imaju pozitivan utjecaj na socijalnu uključivost, pomoć ranjivim skupinama, edukaciju, prijenos znanja i vještina, zapošljavanje i osposobljavanje, jačanje teritorijalnog identiteta, očuvanje kulture i baštine, sport, okoliš i klimu, podizanje kvalitete života u lokalnim zajednicama odnosno javno dostupnih temeljnih usluga i infrastrukture u ruralnim područjima i sl.

U  partnerskim projektima, svi projektni partneri moraju ispunjavati uvjete za uvećanje intenziteta potpore.
[bookmark: _Toc167440776][bookmark: _Toc167707851][bookmark: _Toc167707938][bookmark: _Toc167707977][bookmark: _Hlk157502950]
[bookmark: _Toc214615364]Državna potpora i primjena Uredbe (EU) br. 2022/2472 (ABER)
Primjena pravila vezana za državne potpore ovisi radi li se slijedećim slučajevima:

1) Korisnik nije poduzeće

[bookmark: _Hlk166661008]Ako korisnik nije poduzeće u skladu s Prilogom I. Uredbe (EU) br. 2022/2472, potpora je spojiva s unutarnjim tržištem u smislu članka 107. stavka 3. točke (c) Ugovora i izuzeta od obveze prijave iz članka 108. stavka 3. Ugovora.

2) Korisnik je poduzeće

Ako je korisnik poduzeće u skladu s Prilogom I. Uredbe (EU) br. 2022/2472, potpora je spojiva s unutarnjim tržištem u smislu članka 107. stavka 3. točke (c) Ugovora i izuzeta od obveze prijave iz članka 108. stavka 3. Ugovora, uz ispunjenje svih sljedećih uvjeta:
a) korisnik je u kategoriji mikro, malih i srednjih poduzeća (MSP) 
b) ukupni iznos javne potpore po projektu ne smije iznositi više od 200.000 EUR 
c) intenzitet javne potpore ne smije premašiti najviše intenzitete potpore propisane člankom 12. Pravilnika

U protivnome, ako se ne radi o gore navedenim slučajevima, potpora koja se potražuje putem Zahtjeva za potporu nije spojiva s unutarnjim tržištem u smislu članka 107. stavka 3. točke (c) Ugovora i nije prihvatljiva za sufinanciranje unutar ovog Natječaja.
[bookmark: _Toc214615365]Dvostruko financiranje 
Isti prihvatljivi troškovi ne smiju biti predmet nijednog drugog financiranja iz fondova/instrumenata/sredstava Europske unije.
Isti projekt može primiti potporu i iz drugih izvora i fondova/instrumenata/sredstava Europske unije samo ako ukupni kumulativni iznos potpore dodijeljen u okviru različitih oblika potpore ne premašuje najveći intenzitet ili iznos potpore primjenjiv na vrstu intervencije iz glave III. Uredbe (EU) br. 2021/2115 i Pravilnika te uz izbjegavanje dvostrukog financiranja istih prihvatljivih troškova. 
Ako je neki od prihvatljivih troškova djelomično sufinanciran iz javnih izvora Republike Hrvatske, to jest od strane središnjeg tijela državne uprave, jedinice lokalne i područne (regionalne) samouprave ili druge pravne osobe koja dodjeljuje državne potpore, na način da iznos javne potpore iz svih javnih izvora, u odnosu na ukupan iznos prihvatljivih troškova, prelazi intenzitet javne potpore ili najviši iznos javne potpore iz glave III. Uredbe (EU) br. 2021/2115 i Pravilnika, iznos potpore za dodjelu/isplatu se umanjuje na način da iznos javne potpore iz svih javnih izvora ne prelazi intenzitet javne potpore niti najviši iznos javne potpore. 
Korisnik je u obvezi dostaviti LAG-u/Agenciji za plaćanja sve podatke i/ili dokumente koji se odnose na dodatno javno financiranje prihvatljivih i neprihvatljivih troškova projekta.

[bookmark: _Toc214615366]ZAHTJEVI ZA KORISNIKA 
U slučaju partnerskih projekata, svi zahtjevi za korisnike propisani ovim Natječajem, odnose se na sve projektne partnere u partnerskom projektu.  
[bookmark: _Toc371521559][bookmark: _Toc450901554][bookmark: _Toc214615367]Prihvatljivost korisnika (Tko može sudjelovati?)
U okviru ovog LAG natječaja prihvatljivi korisnici su pravne osobe javnog prava i pravne osobe privatnog prava neprofitnog karaktera, koje imaju sjedište i provode projekt na području LAG-a Međimurski doli i bregi.
Prihvatljivi korisnici su:
[bookmark: _Toc214615299][bookmark: _Toc214615368]A) Javni prijavitelji
Pravne osobe javnog prava koje djeluju na području LAG-a, i to:
· turističke zajednice,
· javne ustanove za zaštitu prirode,
· osnovne škole,
· dječji vrtići.

[bookmark: _Toc214615300][bookmark: _Toc214615369]B1) Udruge od županijskog ili regionalnog značaja te socijalne zadruge neprofitnog karaktera
· udruge koje djeluju na području cijele Međimurske županije ili šire
(dokazuje se opisom djelovanja)
· udruge čiji programi imaju širi društveni ili regionalni značaj
· socijalne zadruge neprofitnog karaktera upisane u Registar neprofitnih organizacija

[bookmark: _Toc214615301][bookmark: _Toc214615370]B2) Lokalne udruge
Udruge registrirane za djelatnosti od interesa za lokalnu zajednicu, uključujući:
· kulturne,
· sportske,
· društvene i humanitarne,
· tradicijske,
· ekološke,
· obrazovne,
· druge udruge koje djeluju na području LAG-a.

[bookmark: _Toc214615302][bookmark: _Toc214615371]Partnerski projekti
Prihvatljivi su i projekti koje provodi partnerstvo najmanje dvije organizacije, i to u kombinaciji:

Nositelj partnerstva/glavni partner je prihvatljivi korisnik iz skupine B1 ili B2
+
Partner je prihvatljivi korisnik iz skupine A, B1 ili B2

[bookmark: _Toc450901556][bookmark: _Toc214615372]Broj zahtjeva za potporu po korisniku 
Samostalni projekti

Korisnik i njegova partnerska i/ili povezana poduzeća mogu podnijeti najviše 1 zahtjev za potporu unutar ovog Natječaja.  

U slučaju podnošenja više zahtjeva za potporu unutar ovog Natječaja, u obzir će se uzeti Zahtjev/i za potporu koji je/su najranije podnesen/i, a ostale će se isključiti iz ovog Natječaja.   

Partnerski projekti

Korisnik i njegova partnerska i/ili povezana poduzeća, kao glavni partner, mogu podnijeti najviše 1 zahtjev za potporu unutar ovog Natječaja

U slučaju da je korisnik i njegova partnerska i/ili povezana poduzeća podnio zahtjev za potporu na ovaj Natječaj kao glavni partner, isti ne može biti partner u drugim partnerskim projektima unutar ovog Natječaja. 

U slučaju podnošenja više zahtjeva za potporu od propisanog unutar ovog Natječaja, u obzir će se uzeti Zahtjev za potporu koji je najranije podnesen, a ostale će se isključiti iz ovog Natječaja.   

[bookmark: _Toc450901557][bookmark: _Toc214615373][bookmark: _Toc371521560]Uvjeti prihvatljivosti korisnika
Kako bi bio prihvatljiv, korisnik mora ispunjavati sljedeće uvjete:
1. [bookmark: _Hlk60084365]biti osnovan prije dana objave ovog Natječaja (dokazuje se provedenim upisom u nadležne registre, ovisno o organizacijskom obliku korisnika iz točke 2.1. ovog Natječaja); 
2. imati sjedište i/ili prebivalište na području LAG obuhvata prije dana objave ovog Natječaja, što se ovisno o organizacijskom obliku smatra:
· udruga – sjedište navedeno u Registru udruga
· zadruga/ustanova ili drugi subjekti koji se upisuju u sudski registar – sjedište navedeno u Sudskom registru
· [bookmark: _Hlk156471214]neprofitna organizacija (izuzev udruga) – sjedište navedeno u Registru neprofitnih organizacija  

Za sve druge organizacijske oblike - pravne osobe koje nisu ovdje navedene, sjedištem se smatra ono sjedište koje je navedeno u registrima/upisnicima sukladno nadležnim zakonskim ili podzakonskim propisima koji uređuju to područje.   
3. imati podmirene odnosno uređene financijske obveze prema državnom proračunu Republike Hrvatske
4. ne smije biti u postupku predstečajne nagodbe, stečaja ili likvidacije sukladno posebnim propisima 
5. ne smije biti u postupku stečaja potrošača sukladno posebnim propisima 
6. ako je korisnik poduzeće mora biti u kategoriji mikro, malih i srednjih poduzeća (MSP)

7. [bookmark: _Toc367179844][bookmark: _Toc367179980][bookmark: _Toc367179846][bookmark: _Toc367179982]ne smije biti na listi isključenja Agencije za plaćanja te mu ne smije trajati razdoblje isključenja iz mogućnosti dodjele potpore iz EPFRR za razdoblje 2014. – 2022. i/ili iz EPFRR i/ili EFJP za razdoblje 2023. – 2027.

[bookmark: _Toc214615374]UVJETI PRIHVATLJIVOSTI PROJEKTA, PRIHVATLJIVE AKTIVNOSTI, PRIHVATLJIVI I NEPRIHVATLJIVI TROŠKOVI I KRITERIJI ODABIRA
[bookmark: _Toc214615375]Prihvatljivost projekta
Kako bi bio prihvatljiv, projekt mora udovoljavati sljedećim uvjetima:
1. [bookmark: _Toc480816945][bookmark: _Hlk157505903]biti usklađen s ciljevima iz LRS iz Priloga 3 ovog Natječaja
2. biti usklađen s jednim ili više specifičnih ciljeva SP ZPP iz Priloga 2 ovog Natječaja 
3. provoditi se na području LAG-a iz točke 1.2. ovog Natječaja 
4. projektne aktivnosti moraju direktno utjecati na ostvarenje cilja projekta i biti izravno povezane s provedbom projekta 
5. cilj projekta mora biti ostvaren 
6. ukupni iznos projekta ne smije biti veći od 300.000 eura (bez PDV-a) 
7. ukupni iznos javne potpore ne smije biti ispod najniže vrijednosti javne potpore određene ovim Natječajem
8. biti usklađen s pravilima državne potpore
9. biti usklađen s europskim i nacionalnim primjenjivim zakonodavstvom koje se odnosi na predmetni projekt
10. imati izrađenu svu potrebnu dokumentaciju i/ili ishođene sve akte od strane nadležnih upravnih tijela koja se odnosi na predmetno ulaganje sukladno svim primjenjivim propisima koji uređuju ta područja (područje gradnje i prostornog uređenja, zaštite okoliša, voda, šumarstva, obnovljivih izvora energije, veterinarstva i sva ostala primjenjiva područja). 
Iznimno, u slučaju da korisnik u trenutku podnošenja zahtjeva za potporu na ovaj Natječaj nema ishođene akte od strane nadležnih upravnih tijela, u skladu s prilogom I. ovog Natječaja, koji se odnose na predmetno ulaganje sukladno svim primjenjivim propisima koji uređuju ta područja, obvezan je iste ishoditi i dostaviti najkasnije tijekom postupka dodjele sredstava u Agenciju za plaćanja.   
11. korisnik mora biti vlasnik nekretnine koja je predmet ulaganja ili dokazati pravni interes nad nekretninom koja je predmet ulaganja
12. građevina koja je predmet ulaganja mora biti postojeća (legalna) u skladu s propisima kojima se uređuje gradnja

Provođenje projekta na području LAG-a (uvjet iz točke 3.)  

Pod provedbom projekta na području LAG-a podrazumijevaju se sljedeći slučajevi, ovisno o naravi projektne aktivnosti:

1. U slučaju da se jedna od projektnih aktivnosti odnosi na ulaganja u nepokretnu imovinu (kao što je građenje i/ili opremanje građevina i sličnih objekata) lokacijom ulaganja smatra se katastarska čestica lokacije ulaganja u skladu s projektno-tehničkom dokumentacijom. 
2. U slučaju da se jedna od projektnih aktivnosti sastoji od ulaganja u pokretnu imovinu (kao što je ulaganje u opremu, mehanizaciju, gospodarsko vozilo, alate, strojeve) lokacijom ulaganja smatra se katastarska čestica na kojoj se pokretna imovina trajno nalazi.
3. U slučaju provođenja projektnih aktivnosti nematerijalne naravi (kao što je studijsko putovanje, radionica, edukacija i slične aktivnosti) smatra se područje na kojem se događaju projektne aktivnosti. Iznimno od navedenog, provedba projektnih aktivnosti nematerijalne naravi, može biti i izvan područja LAG-a, ali samo ako se time izravno doprinosi ostvarenju cilja projekta.

[bookmark: _Toc167195354][bookmark: _Toc167195424][bookmark: _Toc167195496][bookmark: _Toc167195532][bookmark: _Toc167195687][bookmark: _Toc167440786][bookmark: _Toc167707861][bookmark: _Toc167707948][bookmark: _Toc167707987][bookmark: _Toc167708058][bookmark: _Toc167708093][bookmark: _Toc214615376]   Vrsta prihvatljivih aktivnosti        
Prihvatljive vrste projekata su projekti koji doprinose:
· očuvanju, interpretaciji i održivom korištenju kulturne, prirodne i tradicijske baštine
· zaštiti okoliša, biološke raznolikosti i krajobraza
· održivoj mobilnosti, boravku u prirodi i zdravim životnim navikama
· edukaciji, podizanju svijesti, društvenoj uključenosti i jačanju kapaciteta lokalne zajednice
· uključivanju ranjivih skupina u društveni, kulturni ili okolišni život zajednice





Potpora se dodjeljuje u obliku bespovratnih financijskih sredstava za sljedeće prihvatljive aktivnosti za prihvatljive vrste projekata:
	1.1. Ulaganje u građenje
(gradnja, rekonstrukcija, adaptacija, sanacija i/ili održavanje objekata, prostora ili manjih infrastrukturnih elemenata koji su u funkciji očuvanja/interpretacije baštine i okoliša, provedbe edukacija, društvenih, kulturnih ili turističkih programa; npr. kuće baštine, informativni centri, interpretacijske točke, nadstrešnice, edukativne postaje i dr.)
	1.2. Ulaganje u opremanje
(nabava opreme, inventara i sredstava potrebnih za provedbu projektnih aktivnosti poput: narodnih nošnji, tradicijskih instrumenata, didaktičke opreme, opreme za edukaciju, interpretaciju, sport i rekreaciju u prirodi, opreme za društvene i kulturne programe, izložbene opreme, eko-opreme, opreme za radionice i dr.)
	1.3. Ulaganje u nabavu novih strojeva, opreme i gospodarskih vozila
(oprema za objekte, oprema za održavanje okoliša, oprema za interpretacijske sadržaje, uređaji, alati i strojevi potrebni za provedbu projektnih aktivnosti; gospodarska vozila u funkciji projekta – npr. e-vozila, e-bicikli, mali prijevozni resursi za potrebe edukacija ili interpretacije, i dr.)
	1.4. Marketinške i/ili promotivne aktivnosti
(izrada promotivnih materijala, interpretacijskih sadržaja, vizualnih i multimedijskih materijala, fotografija, video sadržaja, promotivnih kampanja, digitalnih sadržaja, signalizacije, info-tabli, QR kodova, karata, vodiča i dr.)
	1.5. Edukacijske i/ili informativne aktivnosti
(radionice, treninzi, seminari, stručne edukacije, terenske aktivnosti, interpretacijske radionice, sportsko-edukativni programi, programi za djecu i mlade, programi za ranjive skupine, edukacije o baštini, održivosti, tradiciji, društvenim vrijednostima, te sve aktivnosti prijenosa znanja i vještina)
	1.6. Kupnja zemljišta i objekata
(do 10% ukupno prihvatljivih troškova projekta (bez općih troškova), ako je zemljište ili objekt nužan za provedbu projektnih aktivnosti, npr. kupnja prostora za kuću baštine, info-punkt ili interpretacijsku točku; kupnja ne smije biti prije 1. 1. 2023.)
	1.7. Opći troškovi
(troškovi pripreme i provedbe projekta, projektiranje, nadzor, konzultantske usluge, stručna podrška, istraživanja, studije, elaborati, autorske usluge, prijevod, i dr.)
	1.8. Druge aktivnosti u izravnoj vezi s ciljevima intervencije
(aktivnosti koje nisu izrijekom navedene pod točkama 1.1.–1.7., a doprinose ciljevima intervencije)

Navedeni redni brojevi prihvatljivih aktivnosti su ujedno i šifre prihvatljivih aktivnosti koje se unose u Obrazac 2-Plan projektnih aktivnosti.

[bookmark: _Toc214615377]Opći uvjeti prihvatljivosti troškova 
U  okviru ovog Natječaja, opći uvjeti prihvatljivosti troškova su:
· povezanost s projektom i nastanak u okviru projekta
· stvarnost nastanka kod korisnika 
· izvršenje plaćanja dobavljačima roba, izvođačima radova te pružateljima usluga 
· dokazivost putem računa ili drugih dokumenata jednako dokazne vrijednosti 
· evidentiranje računa u poslovnim knjigama korisnika, u skladu sa nacionalnim zakonodavstvom
· osnova na temelju koje je izvršeno plaćanje računa (ponuda, predračun ili drugi dokument) ne smije biti datirana prije datuma nastanka navedenog na odabranoj ponudi 
· provođenje postupaka nabave u skladu s propisima i pravilima
· ne smije biti utvrđen sukob interesa između korisnika (naručitelja) i gospodarskog subjekta (ponuditelja) 
· usklađenost s odredbama članka 36. Uredbe (EU) br. 2021/2116 koje se odnose na zabranu dvostrukog financiranja
· aktivnosti vezane uz projekt ne smiju započeti prije podnošenja zahtjeva za potporu, osim pripremnih aktivnosti (opći troškovi, kupnja zemljišta i objekta) i ako su nastali nakon 1. siječnja 2023. godine 

[bookmark: _Toc214615378][bookmark: _Hlk156830167]Neprihvatljivost troškova
[bookmark: _Hlk72418820][bookmark: _Hlk124522718]U  okviru Natječaja sljedeći troškovi su neprihvatljivi za sufinanciranje: 
· porez na dodanu vrijednost (PDV) u slučaju da je korisnik porezni obveznik upisan u registar obveznika PDV-a te ima pravo na odbitak pretporeza (PDV-a)
· drugi porezi te propisane naknade i doprinosi, osim ako korisniku porezi i doprinosi nisu povrativi
· kamate i ostali financijski troškovi (troškovi za vođenje računa, tečajne razlike, troškovi garancije, troškovi kredita i sl.)
· rabljena mehanizacija, vozila, plovila, oprema, strojevi, alati i ostala materijalna imovina
· vozila, osim gospodarskih vozila	
· svi troškovi amortizacije 
· troškovi vezani uz ugovor o leasingu, kao što su marža davatelja leasinga, troškovi kredita i refinanciranja kamata, režijski troškovi i troškovi osiguranja
· operativni troškovi (sirovine, materijali, energija, režijski troškovi i slično, a koji su vezani za operativno poslovanje korisnika i nisu izravno povezani s provedbom projekta) 
· plaće i druge naknade osoba koje nisu izravno povezane s projektom za kojeg se odobrava potpora 
· savjetodavne usluge povezane s redovitim aktivnostima
· novčane kazne, financijske kazne i troškovi sudskih postupaka
· plaćanje gotovim novcem (u gotovini), osim za troškove u okviru službenih putovanja izravno povezanih s provedbom projekta (troškovi javnog prijevoza, troškovi trajekta, cestarine, mostarine i slični troškovi)
· nabava putem financijskog ili operativnog leasinga
· neodobreni troškovi
· kupnja prava na poljoprivrednu proizvodnju
· kupnja prava na plaćanje
· kupnja životinja 
· kupnja i sadnja jednogodišnjeg bilja
· ulaganja u pošumljavanje koja nisu usklađena s okolišnim i klimatskim ciljevima u skladu s načelima održivoga gospodarenja šumama, kako su razvijena u paneuropskim smjernicama za pošumljavanje i ponovno pošumljavanje
· kupnja zemljišta i građevina radi realizacije projekta, iznad 10% vrijednosti ukupno prihvatljivih troškova projekta (bez općih troškova)
· nematerijalna imovina koja nije i neće ostati povezana s projektom za kojeg se odobrava potpora
· nepredviđeni radovi u gradnji i ostali nepredviđeni troškovi (vantroškovnički radovi)
· troškovi vlastitog rada korisnika kod provedbe projekta, a koji podrazumijevaju angažiranje vlastite radne snage i drugih operativnih troškova

Opći troškovi vezani uz pripremu i provedbu projekta 
Opći troškovi prihvatljivi su do 10% vrijednosti ukupno prihvatljivih troškova projekta, ali ne više od 10.000 EUR, od kojih su:
a) troškovi savjetodavnih (konzultantskih) usluga u svrhu pripreme dokumentacije za prijavu na LAG natječaj, prihvatljivi su u iznosu do 2% od ukupno prihvatljivih troškova projekta bez općih troškova, ali ne više od 5.000 EUR 
b) [bookmark: _Hlk157515822]troškovi projektno – tehničke dokumentacije, geodetskih usluga, elaborata i certifikata, trošak projektantskog i stručnog nadzora, troškovi vođenja/upravljanja projektom te troškovi provedbe projekta, uključujući pripremu i provedbu postupaka nabave, prihvatljivi su u iznosu koji čini razliku zbroja troškova navedenih u podstavku a) ovoga stavka i gornje granice od 10% od ukupno prihvatljivih troškova projekta bez općih troškova.  

[bookmark: _Toc214615379]Kriteriji odabira projekata
Načela kriterija odabira sukladno Lokalnoj razvojnoj strategiji LAG-a Međimurski doli i bregi za razdoblje 2023.-2027. godine, u ovom LAG natječaju:
· ciljani korisnici (prednost imaju projekti koji uključuju veći broj ciljanih korisnika i/ili ranjive društvene grupe),
· vrsta projekta (prioritet će imati projekti kojima se ostvaruje doprinos očuvanju prirodne i kulturne baštine),
· iskustvo u provedbi projekata (prednost imaju korisnici koji imaju više iskustva u provedbi projekata),
· doprinos dodanoj vrijednosti LEADER-a kroz koncept Pametnih sela (prednost imaju projekti koji doprinose inovativnosti i/ili digitalizaciji i/ili doprinose okolišnim ciljevima i ublažavanju klimatskih promjena),
· dodatni doprinosi dodanoj vrijednosti LEADER-a (prednost imaju projekti koji se provode u partnerstvu).

Kriteriji odabira, kao i njihovo pojašnjenje navedeni su u Prilogu 4. ovog Natječaja.

Projekt mora ostvariti minimalan broj bodova kako bi prošao prag prolaznosti i bio prihvatljiv za sufinanciranje.

[bookmark: _Toc214615380]ADMINISTRATIVNE INFORMACIJE

[bookmark: _Toc503373225][bookmark: _Toc214615381]Izmjena i ispravak Natječaja
Izmjena ovog Natječaja znači izmjenu odredbi Natječaja, a kojom se ne dovode u pitanje temeljna načela iz članka 76. Pravilnika.

Ovaj Natječaj je moguće izmijeniti najkasnije zadnji dan prije početka podnošenja zahtjeva za potporu. 

Izmjena ovog Natječaja objavljuje se na mrežnoj stranici LAG-a. 

Iznimno od navedenog, ovaj Natječaj je moguće izmijeniti nakon početka podnošenja zahtjeva za potporu u sljedećim slučajevima: 
· izmjene raspoloživih sredstava 
· produljenja krajnjeg roka za podnošenje zahtjeva za potporu
· ispravka natječaja radi uočene pogreške 
· izmjene uslijed odluka Europske komisije ili nadležnih tijela. 

Ispravak ovog Natječaja znači ispravak teksta Natječaja tehničke prirode.

Ispravak ovog Natječaja objavljuje se na mrežnoj stranici LAG-a. 

[bookmark: _Toc12522236][bookmark: _Toc21688062][bookmark: _Toc214615382]Poništenje Natječaja
Ovaj Natječaj moguće je poništiti prije izdavanja prvog akta kojim se odlučuje o zahtjevu za potporu korisnika, u sljedećim slučajevima:
· kada se utvrdi da se na bilo koji način ugrožava načelo jednakog postupanja 
· kada je u Natječaju utvrđena pogreška koja onemogućava daljnji postupak, ili
· ako se utvrde okolnosti koje nisu bile poznate prije objave ovog Natječaja, a koje bi dovele do neobjavljivanja ovog Natječaja ili do sadržajno bitno drukčijeg Natječaja.

Poništenje ovog Natječaja objavljuje se na mrežnoj stranici LAG-a.

[bookmark: _Toc214615383]Pitanja i odgovori 
Pitanja s jasno naznačenom referencom na ovaj Natječaj moguće je poslati od dana objave ovog Natječaja do najkasnije 15 dana prije roka za početak podnošenja Zahtjeva za potporu isključivo putem e-pošte na adresu: pitanja.mdib@gmail.com.

U svrhu osiguravanja poštivanja načela jednakog postupanja prema svim potencijalnim korisnicima, ne daju se prethodna mišljenja (opća ili ona koja se odnose na konkretan projekt) vezana uz postupak odabira projekta. 

Odgovori će se objaviti na mrežnoj stranici lag-medjimurskidoliibregi.hr, najkasnije do dana početka podnošenja Zahtjeva za potporu.    

[bookmark: _Toc214615384]Dostava odluka/obavijesti/zahtjeva korisniku
LAG može dostavljati odluke i ostale dokumente (u daljnjem tekstu: akti) na sljedeće načine:
· [bookmark: _Hlk156835004]preporučenom pošiljkom s povratnicom
· putem elektroničke pošte.

U slučaju dostave akata preporučenom pošiljkom s povratnicom, adresa na koju LAG korisniku dostavlja akte je adresa sjedišta korisnika koja je navedena u prijavnom obrascu.

U slučaju dostave akata preporučenom pošiljkom s povratnicom dostava se smatra obavljenom u trenutku kada je korisnik zaprimio preporučenu pošiljku, što se dokazuje datumom i potpisom na povratnici.

U slučaju neuspjele dostave akata preporučenom pošiljkom zbog promjene adrese sjedišta korisnika o čemu korisnik nije obavijestio LAG, akti će se objaviti na oglasnoj ploči te se dostava smatra obavljenom istekom osmog dana od dana stavljanja na oglasnu ploču LAG-a.

U slučaju dostave akata putem elektroničke pošte, adresa na koju LAG korisniku šalje obavijest o dostavi akata je adresa elektroničke pošte koja je navedena u prijavnom obrascu.  

Dostava elektroničkim putem smatra se obavljenom u trenutku kad je zabilježena na poslužitelju za primanje takvih poruka. Korisniku se preporučuje provjeravati sve pretince elektroničke pošte.

[bookmark: _Toc214615385]Zahtjev za dopunu/obrazloženje

U slučaju da je zahtjev za potporu nepotpun ili su potrebne dodatne informacije, dokumentacija ili dio dokumentacije i/ili su potrebna dodatna pojašnjenja zbog određenih nejasnoća ili neusklađenosti u navodima/dokumentima/izračunima i/ili ispravak neusklađenih navoda i/ili neispravnih izračuna, LAG tijekom ocjenjivanja projekata može od korisnika tražiti dopunu i/ili obrazloženje (u daljnjem tekstu: D/O).

Zahtjev za D/O se korisniku dostavlja elektroničkim putem na adresu elektroničke pošte navedene u prijavnom obrascu.

Korisnik je u obvezi postupiti po zahtjevu za D/O te odgovoriti LAG-u putem elektroničke pošte u roku od sedam (7) dana od dana slanja zahtjeva za D/O od strane LAG-a.

LAG zadržava pravo zatražiti da, osim dokumentacije koja je propisana prilozima ovog Natječaja, korisnik dostavi i drugu dokumentaciju koja je potrebna za pravilnu i potpunu provedbu postupka.

U slučaju da korisnik ne dostavi odgovor na zahtjev za D/O, ili ga dostavi izvan propisanog roka, ili u propisanom roku dostavi nepotpunu/neprihvatljivu dokumentaciju i/ili obrazloženje, a ista se odnosi na uvjete i kriterije prihvatljivosti, zahtjev se odbija i donosi se odluka o odbijanju.

U slučaju da korisnik ne dostavi odgovor na zahtjev za D/O, ili ga dostavi izvan propisanog roka, ili u propisanom roku dostavi nepotpunu/neprihvatljivu dokumentaciju i/ili obrazloženje, a ista se odnosi na pojedinu projektnu aktivnost, projektna aktivnost na koju se odnosi D/O, neće biti prihvatljiva za sufinanciranje.

U slučaju da korisnik ne dostavi odgovor na zahtjev za D/O ili dostavi odgovor izvan propisanog roka ili u slučaju da korisnik u odgovoru na zahtjev za dopunu i/ili obrazloženje u propisanom roku dostavi nepotpunu/neprihvatljivu dokumentaciju i/ili obrazloženje, a isto se odnosi isključivo na kriterije odabira te se ne odnosi na bilo koji uvjet prihvatljivosti korisnika ili projekta propisanih ovim Natječajem, korisniku za kriterij odabira na koji se odnosi D/O neće biti dodijeljeni zatraženi bodovi.

Ako korisnik samoinicijativno dostavi D/O, navedeno se neće uzeti u razmatranje.

[bookmark: _Toc214615386]Računanje rokova

Rokovi se računaju na dane, mjesece i godine.

Kada je rok određen na dane, dan u koji pada događaj od kojega se računa trajanje roka ne uračunava se u rok, već se početak roka računa od prvoga sljedećeg dana.

Rok određen na mjesece, odnosno na godine istječe onoga dana, mjeseca ili godine koji po svom broju odgovara danu u koji pada događaj od kojega se računa trajanje roka. Ako toga dana nema u mjesecu u kojem rok istječe, rok istječe posljednjeg dana toga mjeseca.

Istjecanje roka može se označiti i određenim datumom.

Rok određen na dane teče svakog kalendarskog dana, bez obzira radi li se o blagdanu ili neradnom danu. Samo ako posljednji dan roka pada na državni blagdan u danu koji se ne radi ili u subotu i nedjelju rok istječe tek protekom prvog idućeg radnog dana.

[bookmark: _Toc536698237][bookmark: _Toc214615387]Zaštita podataka
Svi osobni podaci prikupljaju se i obrađuju se u svrhu provedbe Natječaja, kontrole zahtjeva korisnika i informiranja javnosti, u skladu s propisima koji uređuju zaštitu osobnih i drugih podataka, posebno Uredbom (EU) 2016/679 Europskog parlamenta i Vijeća od 27. travnja 2016. o zaštiti pojedinaca u vezi s obradom osobnih podataka i o slobodnom kretanju takvih podataka te o stavljanju izvan snage Direktive 95/46/EZ (Opća uredba o zaštiti podataka) (SL L 119, 4. 5. 2016.)



[bookmark: _Toc214615388]POSTUPAK ODABIRA PROJEKATA 
[bookmark: _Toc214615389] Postupak odabira projekata

U smislu ovog Natječaja, postupak odabira projekata sastoji se od: 
· Podnošenje i zaprimanje Zahtjeva za potporu
· Ocjenjivanje projekata
· Odabir projekata od strane upravnog odbora LAG-a
· Objava rezultata o provedenom LAG natječaju

Sastavni dio postupka odabira projekta je priprema i objava LAG natječaja, no samom objavom ovog Natječaja je ta faza završena, pa se ne navodi u sklopu ovog Natječaja. 

[bookmark: _Toc214615390]Podnošenje i zaprimanje Zahtjeva za potporu
Zahtjevi za potporu podnose se sukladno ovom Natječaju, koristeći obrasce i priloge koji su sastavni dio Natječaja.

Prilikom podnošenja Zahtjeva za potporu korisnik obvezno dostavlja natječajnu dokumentaciju iz priloga 1. ovog Natječaja.

Zahtjev za potporu podnosi se u jednom (1) primjerku unutar jednog (1) zatvorenog paketa/omotnice isključivo preporučenom pošiljkom od 12. prosinca 2025., a najkasnije do 15. siječnja 2026. na adresu:

 LAG Međimurski doli i bregi
Marčec Josipa 27
40305 Nedelišće


Na zatvorenom paketu/omotnici mora biti jasno navedeno:
· naziv ovog Natječaja: 2.2. Jačanje zaštite okoliša i unaprjeđenje održivog korištenja prirodne i kulturne baštine
· puni naziv i adresa korisnika 
· na paketu/omotnici također mora biti zabilježen datum i točno vrijeme (sat, minuta, sekunda) podnošenja Zahtjeva za potporu. Zahtjevi za potporu poslani na način različit od gore navedenog (npr. faksom ili e-poštom) ili dostavljeni na druge adrese bit će automatski isključeni
· naznaka „ne otvarati“.

Napominjemo da datum i točno vrijeme podnošenja Zahtjeva za potporu ne upisuje sam korisnik, već datum i točno vrijeme podnošenja naznačuje djelatnik poštanskog/kurirskog ureda. 

	Napomena:
Datum i vrijeme na paketu/omotnici smatra se trenutkom podnošenja zahtjeva za potporu na ovaj Natječaj. Zahtjevi za potporu koji na paketu/omotnici ne budu imali oznaku datuma i vremena podnošenja neće biti uzeti u razmatranje. 



Prijavni obrazac u papirnatom obliku obavezno mora biti vlastoručno potpisan i ovjeren (ako je primjenjivo) od korisnika te se zajedno sa cjelokupnom dokumentacijom iz priloga 1. ovog Natječaja u elektroničkom obliku (DVD ili CD s oznakom R: CD/R, DVD/R ili USB) mora dostaviti preporučenom pošiljkom, u zatvorenoj omotnici/paketu, na adresu navedenu u ovoj točki Natječaja.  Podnošenje zahtjeva za potporu neposrednim (osobnim) putem u prostorije LAG-a nije dopušteno.

U bilo kojoj fazi postupka odabira, korisnik može obavijestiti LAG da se povlači iz postupka odabira projekta ili da odustaje od projekta. U tome slučaju, LAG izdaje korisniku Potvrdu o odustajanju.

[bookmark: _Hlk157522516]Inicijalna rang lista

Nakon zaprimanja svih zahtjeva za potporu, izrađuje se inicijalna rang lista na temelju traženog broja bodova i traženog iznosa potpore iz prijavnog obrasca Zahtjeva za potporu. Redoslijed zahtjeva za potporu na inicijalnoj rang listi započinje od projekta s najvećim zatraženim brojem bodova i završava s projektom s najmanjim zatraženim brojem bodova.  

U slučaju da dva ili više zahtjeva za potporu imaju isti broj bodova, prednost imaju zahtjevi za potporu na način kako je propisano točkom 5.3 ovog Natječaja.

U slučaju nedovoljno raspoloživih sredstava za sve pristigle zahtjeve za potporu, utvrđuje se prag raspoloživih sredstava koji se definira kao crta iznad koje se nalaze svi zahtjevi za potporu za koje ima dovoljno raspoloživih sredstava na ovom Natječaju.

Podatci iz inicijalne rang liste ažuriraju se tijekom postupka odabira projekata s obzirom na rezultate ocjenjivanja projekata. 

[bookmark: _Toc214615391]Ocjenjivanje projekata 

Ocjenjivanje Zahtjeva za potporu provodi se prema redoslijedu na inicijalnoj rang listi, počevši od projekta s najvećim zatraženim brojem bodova.

Ocjenjivanje projekata podrazumijeva sljedeće provjere:
a) pravovremenost i potpunost podnošenja zahtjeva za potporu
b) usklađenosti korisnika i projekta s uvjetima iz ovog Natječaja
c) utvrđivanje prihvatljivih projektnih aktivnosti  
d) dodjela bodova u skladu s kriterijima odabira 
e) utvrđivanje intenziteta i iznosa potpore.

Ako se nakon završetka ocjenjivanja projekta, utvrdi da je zahtjev za potporu nepravovremen ili nepotpun, i/ili korisnik i projekt ne ispunjavaju uvjete, i/ili projekt ne ostvaruje minimalni prag prolaznosti (broj bodova) na kriterijima odabira, tada se zahtjev za potporu isključuje iz postupka odabira donošenjem Odluke o odbijanju iz točke 5.4. ovog Natječaja.  

Ako se nakon završetka ocjenjivanja projekta, utvrdi da su određene projektne aktivnosti neprihvatljive za sufinanciranje, tada se njihov iznos isključuje iz sufinanciranja te se razlozi obrazlažu u odluci.

Ako se nakon završetka ocjenjivanja projekta utvrdi manji broj bodova po pojedinim kriterijima odabira i/ili ukupni broj bodova i/ili manji iznos potpore i/ili manji intenzitet potpore od traženog u zahtjevu za potporu, tada se u skladu s utvrđenim činjeničnim stanjem umanjuje broj bodova i/ili iznos i/ili intenzitet potpore, te se razlozi umanjenja obrazlažu u odluci. 

Korisniku se ne može dodijeliti veći broj bodova po pojedinom kriteriju odabira niti veći ukupan broj bodova, kao niti iznos potpore veći od navedenog u prijavnom obrascu zahtjeva za potporu. 

Rangiranje projekata

Prednost na rang listi imaju zahtjevi za potporu s utvrđenim većim brojem bodova nakon provedenog ocjenjivanja projekata. 

U slučaju da dva ili više zahtjeva za potporu imaju isti broj bodova prednost se određuje prema vremenu podnošenja zahtjeva za potporu na Natječaj na sljedeći način:
· potpuni zahtjevi za potporu za koje nije tražena dopuna, pri čemu se vremenom podnošenja potpunog zahtjeva za potporu smatra trenutak slanja (datum, sat, minuta, sekunda) zahtjeva za potporu preporučenom pošiljkom  
· zahtjevi za potporu za koje je LAG izdao zahtjev za dopunu, pri čemu prednost imaju zahtjevi za potporu korisnika koji su u kraćem vremenskom roku postupili po zahtjevu za dopunu. Ako nepotpuni zahtjevi za potporu imaju jednak broj bodova i jednak vremenski rok podnošenja dopune, prednost imaju ranije podneseni zahtjevi za potporu (datum, sat, minuta, sekunda) na ovaj Natječaj.

Ako dva ili više zahtjeva za potporu imaju jednak broj bodova, prema gore navedenim kriterijima po kojima se određuje prednost pri odabiru i jednako vrijeme podnošenja dopune odnosno zahtjeva za potporu, a navedeno uvjetuje da zahtjev bude odabran, provest će se postupak izvlačenja slučajnim odabirom u prisutnosti javnog bilježnika.

[bookmark: _Toc214615392]Odabir projekata od strane upravnog odbora LAG-a

Nakon završetka glasovanja od strane upravnog odbora LAG-a (u daljnjem tekstu: upravni odbor), a sukladno rezultatima glasovanja, LAG korisniku izdaje sljedeće odluke, na jedan od sljedeća dva moguća načina:

A.	U slučaju dovoljno raspoloživih sredstava za sve zaprimljene zahtjeve za potporu:
· Odluka o odabiru projekta, ili
· Odluka o odbijanju projekta. 

Odluka o odabiru projekta izdaje se za svaki pozitivno ocijenjen zahtjev za potporu nakon završetka postupka ocjenjivanja projekata iz točke 5.3 ovog Natječaja.  

Odluka o odbijanju projekta izdaje se za svaki negativno ocijenjen zahtjev za potporu nakon završetka postupka ocjenjivanja projekata iz točke 5.3. ovog Natječaja.  

Na odluku o odabiru projekta/odluku o odbijanju projekta, korisnik ima pravo podnijeti prigovor u skladu s točkom 5.5. ovog Natječaja. 

B.	U slučaju nedovoljno raspoloživih sredstava za sve zaprimljene zahtjeve za potporu:
·  Odluka o privremenom odabiru projekta ili
·  Odluka o odbijanju projekta. 

Odluka o privremenom odabiru projekta izdaje se za svaki pozitivno ocijenjen zahtjev za potporu nakon završetka postupka ocjenjivanja projekata iz točke 5.3. ovog Natječaja.    

Odluka o odbijanju projekta izdaje se za svaki negativno ocijenjen zahtjev za potporu nakon završetka postupka ocjenjivanja projekata iz točke 5.3. ovog Natječaja.  

Na odluku o privremenom odabiru projekta/odluku o odbijanju projekta, korisnik ima pravo podnijeti prigovor u skladu s točkom 5.5. ovog Natječaja.

Nakon završetka postupka po prigovorima na sve odluke o privremenom odabiru projekta /odluke o odbijanju projekta, LAG korisniku izdaje sljedeće odluke:
· Odluka o odabiru projekta, ili
· Obavijest o odbacivanju zbog nedostatnosti sredstava.  

Odluka o odabiru projekta izdaje se za svaki zahtjev za potporu za koji je prethodno izdana odluka o privremenom odabiru projekta i za kojeg postoji dovoljno raspoloživih sredstava.

Obavijest o odbacivanju zbog nedostatnosti sredstava izdaje se korisniku za kojeg nije proveden postupak ocjenjivanja iz točke 5.3. ovog Natječaja jer se temeljem traženih bodova po kriterijima odabira nalazi na rang listi ispod praga raspoloživih sredstava, ili korisniku kojem je prethodno izdana odluka o privremenom odabiru projekta, a za kojeg nema dovoljno raspoloživih sredstava.

Na odluku o odabiru projekta/obavijest o odbacivanju zbog nedostatnosti sredstava korisnik nema pravo podnijeti prigovor u skladu s točkom 5.5. ovog Natječaja.

U slučaju administrativne pogreške prilikom ocjenjivanja projekta, LAG je u obvezi odgovarajućom odlukom ispraviti/izmijeniti/staviti izvan snage odluku u kojoj je utvrđena administrativna pogreška. 

[bookmark: _Toc214615393]Prigovori na odluke LAG-a

Na odluke koje donosi LAG korisnik ima pravo podnijeti prigovor tijelu LAG-a nadležnom za prigovore.

O prigovoru odlučuje tijelo LAG nadležno za prigovore, sukladno aktima LAG-a. 
[bookmark: _Hlk157523232]Prigovor se podnosi u roku od osam (8) dana od dana dostave odluke. 
Korisnik podnosi prigovor tijelu nadležnom za prigovore u jednom pisanom primjerku preporučenom pošiljkom na adresu navedenu u točki 5.2. ovog Natječaja. 
Korisnik može podnijeti prigovor zbog:
a) povrede postupovnih odredbi ovog Natječaja
b) pogrešno i nepotpuno utvrđenog činjeničnog stanja 
c) pogrešne primjene propisa na kojem se temelji odluka.

Prigovor mora biti razumljiv i sadržavati sve što je potrebno da bi se po njemu moglo postupiti, osobito naznaku odluke protiv koje se podnosi, naziv/ime i prezime, OIB, te sjedište/adresu korisnika, ime i prezime te adresu osobe ovlaštene za zastupanje, razloge prigovora i potpis korisnika. Ako se prigovor podnosi putem opunomoćenika uz prigovor se prilaže punomoć. 

[bookmark: _Hlk157080315]Korisnik se u tijeku roka za podnošenje prigovora može odreći prava na prigovor bez mogućnosti opoziva, što se može učiniti prihvaćanjem odluke na način da korisnik putem elektroničke pošte izjavi da se odriče prava na prigovor s jasnom referencom na predmetnu odluku. 

Tijekom postupka rješavanja po prigovoru korisnik ne može uvoditi nove činjenice i dokaze.
 
Ako se tijekom postupka rješavanja po prigovoru tijelu LAG-a nadležnom za prigovore učine dostupnim činjenice koje bitno mijenjaju sadržaj već donesenih odluka, tijelo LAG-a nadležno za prigovore predložiti će izmjene prethodno donesenih odluka zbog ujednačenog postupanja te naložiti ocjenjivačkom odboru primjenu načela za postupanje samo u slučaju kada takva izmjena ide na korist korisnika.

Tijelo LAG-a nadležno za prigovore može:
a) odbaciti prigovor
b) odbiti prigovor
c) usvojiti prigovor.

Tijelo LAG-a nadležno za prigovore o istoj stvari može odlučivati samo jednom. 

Nakon završetka postupka po prigovorima, detaljno izvješće se prezentira članovima UO LAG-a. 

LAG mora obavijestiti korisnike o odlukama tijela LAG-a nadležnog za prigovore, dostavom odgovarajućih odluka. 

Odluka tijela LAG-a nadležnog za prigovore je konačna i nije moguće izjaviti daljnju žalbu prema Agenciji za plaćanja i Ministarstvu poljoprivrede, šumarstva i ribarstva. 

[bookmark: _Toc214615394]Objava rezultata o provedenom natječaju
Nakon završetka svih postupaka po prigovorima, popis odabranih projekata u okviru ovog Natječaja objavljuje se na mrežnoj stranici LAG-a. 

Objava rezultata o provedenom Natječaju sadrži najmanje sljedeće podatke za svaki odabrani projekt:
· naziv korisnika 
· naziv projekta
· dodijeljeni broj bodova
· iznos dodijeljene potpore
· kumulativ dodijeljene potpore.

U slučaju da dva ili više zahtjeva za potporu ostvaruju jednak broj bodova, obvezno se navodi rezultat po kriteriju/kriterijima koji su imali odlučujući faktor prilikom prednosti na rang listi, a sve sukladno pravilima rangiranja iz točke 5.3. ovog Natječaja.  

[bookmark: _Toc214615395]Postupak nakon odabira projekata

Nakon dana objave konačnih rezultata o provedenom Natječaju na mrežnim stranicama LAG-a, a, LAG je obvezan, u ime i za račun korisnika, podnijeti zahtjeve za potporu na završnu provjeru prihvatljivosti projekta u Agenciju za plaćanja, u skladu s člankom 46. i 47. Pravilnika. 

Završnu provjeru prihvatljivosti projekta za odabrane projekte na LAG razini provodi Agencija za plaćanja, u sklopu postupka dodjele sredstava. 

[bookmark: _Toc214615396]Dodatno slanje zahtjeva za potporu u Agenciju za plaćanja 

U slučaju da je Agencija za plaćanja donijela Odluku o odbijanju projekta u okviru postupka dodjele sredstava, u skladu s člankom 50. Pravilnika, LAG može podnijeti zahtjev za potporu za korisnike koji se nalaze ispod praga raspoloživih sredstava na LAG natječaju, počevši od prvog mjesta ispod praga raspoloživih sredstava, ali pod sljedećim uvjetima:
a) zahtjev za potporu mora biti pozitivno ocijenjen u trenutku objave konačnih rezultata o provedenom LAG natječaju, i
b) korisnik pristaje na odabir projekta i njegovu daljnju provedbu. 

U tom slučaju, prethodno izdana Obavijest o odbacivanju zbog nedostatnosti sredstava stavlja se van snage, te se izdaje Odluka o odabiru projekta. 

[bookmark: _Toc374545430][bookmark: _Toc214615397]OBRASCI I PRILOZI

Obrasci koji su sastavni dio Natječaja*:

Obrazac 1 – Prijavni obrazac
Obrazac 1a - Operativna dobit
[bookmark: _Hlk163069001]Obrazac 2 – Plan projektnih aktivnosti
Obrazac 3 – Izjava o veličini
Obrazac 4 – Sporazum o partnerstvu
Obrazac 5 – Izvješće o napretku projekta

Prilozi koji su sastavni dio Natječaja:

Prilog 1.- Dokumentacija za podnošenje zahtjeva za potporu
Prilog 2.- Ciljevi SP ZPP
Prilog 3.- Ciljevi LRS LAG, uključujući dodanu vrijednost
Prilog 4.- Kriteriji odabira i njihovo pojašnjenje 
Prilog 5.-Vodič za MSP
Prilog 6.- Maksimalni iznosi troškova (limiti)

Dodatni dokumenti LAG:
1. Pravilnik za odabir projekata na natječajima LAG-a Međimurski doli i bregi za programsko razdoblje 2023. – 2027.
2. Lokalna razvojna strategija LAG-a Međimurski doli i bregi za razdoblje 2023.-2027. 

Dodatni dokumenti APPRRR:
1. Pravilnik o provedbi LRS unutar INT 77.06 (05_2025)
2. Pravila nabave za NOJN i financijske korekcije (izvod iz Pravilnika o provedbi LRS)
3. Informiranje i vidljivost (izvod iz Pravilnika o provedbi LRS)
4. Zahtjev za isplatu
5. Zahtjev za promjenu

VAŽNO: 
Sva pravila nakon postupka odabira projekta, a koja se tiču postupka dodjele sredstava i provedbe projekta navedena su u Pravilniku o provedbi lokalnih razvojnih strategija unutar intervencije 77.06. „Potpora LEADER (CLLD) pristupu iz Strateškog plana zajedničke poljoprivredne politike Republike Hrvatske 2023. - 2027. (NN br. 113/2024, 79/25; u daljnjem tekstu: Pravilnik).

Obavezni elementi informiranja i vidljivosti navedeni su u Prilogu 4 Pravilnika o provedbi lokalnih razvojnih strategija unutar intervencije 77.06. „Potpora LEADER (CLLD) pristupu iz Strateškog plana zajedničke poljoprivredne politike Republike Hrvatske 2023. - 2027. (NN br. 113/2024, 79/25).

